Ploile abundente provoacă dezastru în România. Peste 100 de locuințe au fost inundate în ultimele de 24 de ore.
140 de locuințe, opt instituții publice și 21 de străzi au fost afectate de ploile abundente din ultimele 24 de ore, anunță IGSU. Pompierii militari au intervenit în 20 de județe. Traficul rutier a fost temporar afectat pe două drumuri naționale.
Aproape toată România este afectată de ploile abundente. În ultimele 24 de ore, pompierii au intervenit în 20 de județe unde ploile au inundat 140 locuințe, opt instituții publice și 21 de străzi.Potrivit ISGU, traficul rutier a fost temporar afectat pe două drumuri naționale (DN 7/AR și DN 18/MM), trei drumuri județene (DJ 137, DJ 137A/HR și DJ 411/GR) și este oprit pe un drum județean (DJ 131A/HR)."În cursul zilei și pe timpul nopții, în urma manifestării fenomenelor hidrometeorologice periculoase, au fost înregistrate efecte de vreme rea în 32 de localități din județele Arad, Argeș, Bacău, Bistrița-Năsăud, Brașov, Buzău, Călărași, Cluj, Dâmbovița, Gorj, Giurgiu, Harghita. Hunedoara, Ialomița, Ilfov, Maramureș, Mureș, Olt, Satu Mare și Timișoara", anunță IGSU.Meteorologii anunță ploi până la sfârșitul lunii iunie, iar temperaturile vor fi apropiate de cele specifice perioadei.